Māris Urtāns

Māris Urtāns (s. 9. helmikuuta 1981 Riika) on latvialainen kuulantyöntäjä ja kiekonheittäjä.

Urtāns karsiutui kuulantyönnön loppukilpailusta Göteborgin EM-kilpailuissa 2006. Seuraavana vuonna hän sai hopeaa Bangkokin universiadeissa, mutta karsiutui loppukilpailusta Birminghamin EM-hallikisoissa ja Osakan MM-kilpailuissa. Hän ei selviytynyt kuulantyönnön loppukilpailuun myöskään Pekingin olympialaisissa 2008, Berliinin MM-kilpailuissa 2009 eikä Dohan sisäratojen MM-kilpailuissa 2010. Barcelonan EM-kilpailuissa 2010 hän sijoittui neljänneksi tuloksella 20,72. Pariisin sisäratojen EM-kilpailuissa 2011 hän karsiutui.

Urtāns työnsi ennätyksensä 21,63 Euroopan joukkuemestaruuskilpailujen 2. divisioonan kilpailussa Belgradissa 19. kesäkuuta 2010. Hallissa hän on työntänyt parhaimmillaan 20,43 Tartossa 30. tammikuuta 2010. Kiekonheittoennätyksensä 53,72 hän teki Riiassa 12. toukokuuta 2007.

Lähteet 

Latvialaiset kuulantyöntäjät
Latvialaiset kiekonheittäjät
Vuonna 1981 syntyneet
Elävät henkilöt